CANARA
కాన్‌ఫిన్‌ హోమ్స్‌లో 13.45% వాటా విక్రయం
న్యూఢిల్లీ,: ప్రభుత్వరంగంలోని కెనరాబ్యాంకు తన హౌసింగ్‌ ఫైనాన్స్‌ విభాగం సంస్థలోని 13.45 శాతం వాటాను విక్రయించింది. సింగపూర్‌ కేంద్రంగా ఉన్న కాలడియమ్‌ ఇన్వెస్ట్‌ మెంట్‌ సంస్థకు విక్రయించింది. 754 కోట్ల రూపాయలకు ఈ వాటాలను విక్రయించినట్లు ప్రకటించింది. ప్రాధాన్యేతర ఆస్తుల ను విక్రయించడంలో భాగంగానే ఈ విక్రయం జరిగిందని స్టాక్‌ ఎక్ఛేంజిలకు కెనరాబ్యాంకు వివరించింది. సింగపూర్‌ సావరిన్‌ వెల్త్‌ఫండ్‌ జిఐసి అనుబంధంగా ఉన్న కాలడియమ్‌ ఇన్వెస్ట్‌మెంట్‌ 3.6 మిలియన్ల కాన్‌ఫిన్‌హోమ్స్‌ షేర్ల ను 2105రూపాయల చొప్పున కొనుగోలుచేస్తుంది. 8.4శాతం ప్రీమియంకే కొనుగోలు చేస్తున్నట్లు ప్రకటించింది. ఇప్పటికిప్పుడు కెనరాబ్యాంకు కాన్‌ఫిన్‌హోమ్స్‌లో 43.45 శాతం వాటాలు కలిగి ఉంది.